b'\n_START_ARTICLE_\nStudenterradioer i Polen\n_START_PARAGRAPH_\nStudenterradioerne i Polen kan deles i to grupper. En stor del er samlet i gruppen "polske akademiske radiostationer" (polsk: Polskie Rozg\xc5\x82o\xc5\x9bnie Akademickie, PRA), et samvirke mellem chefredakt\xc3\xb8rer for h\xc3\xb8jskoleradioer med koncession. Dette netv\xc3\xa6rk oprettedes i 2003 i Rzesz\xc3\xb3w med otte polske studenterradioer. Form\xc3\xa5let med dette samarbejde er at indpasse radioerne i Polen i en f\xc3\xa6lles strategi med hensyn til arbejdsomr\xc3\xa5de hvad ang\xc3\xa5r program, promotion og kommercielle interesser. Formand for PRA er Andrzej Blahaczek, chefredakt\xc3\xb8r af Radio Centrum i Rzesz\xc3\xb3w._NEWLINE_I deres senderadius bor mindst 5,4 mio. potentielle tilh\xc3\xb8rere, deraf er over 900.000 studenter. Ligeledes kan man livestreame alle sendere verdensomsp\xc3\xa6ndende p\xc3\xa5 internettet. Nogle kan man ogs\xc3\xa5 modtage i lokalkabelnettet._NEWLINE_Radiostationerne handler inden for rammen af netv\xc3\xa6rket og har delvis meget forskellige musikformater. Alle spiller ganske vist alternativ musik ved siden af mainstream, for det meste rock. En stor del af stationerne spiller ingen eller ganske f\xc3\xa5 hits, som man ellers kan h\xc3\xb8re p\xc3\xa5 andre polske stationer. Journalistikken d\xc3\xa6kker overvejende blot nyhederne og studenterlivet. Kun en del af radioerne har ogs\xc3\xa5 bym\xc3\xa6ssig karakter.'